**ก**

**คำนำ**

สุนทรภู่ กวีเอกของไทยได้กล่าวถึงความสำคัญของการพูดไว้มาก ดังความตอนหนึ่งจาก “นิราศภูเขาทอง”

**“ถึงบางพูดพูดดีเป็นศรีศักดิ์ มีคนรักรสถ้อยอร่อยจิต**

**แม้นพูดชั่วตัวตายทำลายมิตร จะชอบผิดในมนุษย์เพราะพูดจา”**

อีกตอนหนึ่งว่า.....

**“เป็นมนุษย์สุดนิยมเพียงลมปาก จะได้ยากโหยหิวเพราะชิวหา**

**แม้พูดดีมีคนเขาเมตตา จะพูดจาจงพิเคราะห์ให้เหมาะความ”**

เอกสาร เรื่อง การพูดในที่ชุมชน ผู้เรียบเรียงได้อาศัยหลักการต่างๆ จากเอกสาร ตำราของผู้เชี่ยวชาญด้านการพูด เช่น พูดได้-พูดเป็น ของอาจารย์ทินวัฒน์ มฤคพิทักษ์ การใช้ภาษาไทย ของอาจารย์ นพดล จันทร์เพ็ญ ทักษะภาษาไทยเพื่ออาชีพ ของอาจารย์นวภรณ์ อุ่นเรือน เป็นต้น จำนวนหลายเล่มและได้พยายามจัดลำดับเนื้อหาให้มีความเกี่ยวเนื่องเป็นขั้นตอนอย่างเป็นระบบ เพื่อให้ง่ายต่อการศึกษาสำหรับผู้สนใจทั่วไป โดยแบ่งเนื้อหาออกเป็น 10 บท

การเรียบเรียงเอกสารฉบับนี้ ความละเอียดบางประเด็นอาจจะขาดตกบกพร่องอย่างหลีกเลี่ยงไม่ได้ ท่านผู้ศึกษาทั้งหลายพึงค้นคว้าเพิ่มเติมด้วยตนเองต่อไปเถิด หากท่านผู้ศึกษาได้อ่านหรือพิจารณาแล้ว สงสัยเป็นประการใด โปรดได้ตรวจสอบกับแหล่งข้อมูลอื่นๆ อีกครั้ง จะเป็นการดีอย่างยิ่งก่อนที่ท่านจะนำเสนอต่อไปและผู้เรียบเรียงจะทำการตรวจสอบและแก้ไขข้อบกพร่องเหล่านั้นเป็นลำดับไปเพื่อให้เกิดความถูกต้อง สมบูรณ์และเป็นประโยชน์กับผู้ศึกษาต่อไป

ในโอกาสนี้ ขอกราบขอบพระคุณครู อาจารย์ผู้ประสาทความรู้ให้แก่ผู้เรียบเรียงทุกท่าน ตลอดจนผู้ทรงคุณวุฒิที่เป็นเจ้าของผลงานทุกท่าน ที่ผู้เรียบเรียงได้นำมาศึกษาและใช้อ้างอิงในการ

# รวบรวมเรียบเรียงเอกสารฉบับนี้

หากบังเกิดประโยชน์อันเป็นกุศล ผู้เรียบเรียงขอน้อมบูชาพระคุณแด่มารดาบิดาผู้บังเกิดเกล้า

# และแด่พระอุปัชฌาย์ อาจารย์ แต่หากอกุศลกรรมอันใดเกิดจากการศึกษาเอกสารฉบับนี้ ผู้เรียบเรียง

# ขอน้อมรับไว้และขออภัยท่านผู้ศึกษาทุกท่าน มา ณ โอกาสนี้

วรเทพ เวียงแก

ตุลาคม 2556